Veste excelentă pentru Simona Halep: suspendarea a fost redusă la 9 luni! Proba de sânge este anulată
Tribunalul de Arbitraj Sportiv (TAS-CAS) reducs pedeapsa Simonei Halep de la 4 ani la 9 luni.
Suspendarea pentru dopaj a Simonei Halep a fost refusă la 9 luni!
Instituția a și dat un comunicat pe site-ul oficial. Decizia TAS este, însă, definitivă.
În plus, proba de sânge luată Simonei a fost anulată. Legat de acest aspect, Ion Țiriac făcuse o declarație surprinzătoare.
"Acum știm că proba de sânge a fost oarecum maltratată, să nu-i spun altfel, în România. Luată la 5 jumate dimineața, în trei ore trebuia să fie la -3 grade la nu știu ce laborator.
Aia n-ar trebui admisă niciunde! Luată și după atâta timp, în ideea 'hai să mai descoperim o treabă'…", spunea fostul jucător la jumătatea lunii trecute.
În urma acestei decizii, Simona Halep poate reveni pe teren încă de săptămâna viitoare.
Simona Halep fusese suspendată 4 ani de ITA pe 12 septembrie 2023
Simona Halep, suspendată 4 ani pentru dopaj, primește tot mai multe încurajări pe măsură ce se apropie audierea de la TAS.
Românca a fost depistată pozitiv la roxadustat la finalul lunii octombrie a anului trecut. A fost suspendată provizoriu, iar ulterior i s-au descoperit nereguli în pașaportul biologic.
Pe 12 septembrie a fost suspendată de Agenţia Internaţională pentru Integritate în Tenis (ITIA) pentru 4 ani, după care a depus apel la Tribunalul de Arbitraj Sportiv (TAS-CAS).
"Nu pot să vă spun absolut nimic despre ce a fost la audiere, dar pot spune că audierea asta mi-a dat șansa să îmi prezint apărarea.
Vreau să vă spun că încrederea mea este intactă referitoare la adevăr. Sunt foarte încrezătoare că adevărul va ieși la iveală și se va demonstra că nu am avut intenția de a mă dopa vreodată și nici nu m-am dopat vreodată.
Îmi doresc și aștept cu nerăbradare să mă întorc pe teren. Acolo vreau să fiu și cu siguranță voi încerca să fac tot ce pot.
Vom vorbi când voi avea posibilitatea, când voi putea să declar mai multe. O să ne revedem în scurt timp. Nu știe nimeni când va veni verdictul", spunea Simona la încheierea audierilor.